نادیہ علی (گلوکارہ)

نادیہ علی کی پیدائش 3 اگست 1980ء کو ہوئی۔ وہ نیویارک شہر میں مقیم ایک پاکستانی نژاد امریکی گلوکارہ اور نغمہ نگار ہے۔ نادیہ علی نے 2001ء میں بینڈ III کی فرنٹ وومن اور گانے کی مصنفہ کی حیثیت سے مقبولیت حاصل کی جب ان ککا پہلا گانا "بے خودی" یوکے سنگلز چارٹ پر نمبر 2 تک پہنچ گیا  اس گانے کو یورپ کے متعدد ممالک میں بھی بہت پسند کیا گیا  ان کا 2006ء کا گانا ، "کیا یہ پیار ہے؟"، بل بورڈ ہاٹ ڈانس کلب پلے چارٹ پر اوپر رہا  اس نے اپنا پہلا البم ایمبرس 2009ء میں ریلیز ہوا۔ البم کے تین سنگلز بل بورڈ ہاٹ ڈانس کلب پلے چارٹ کے ٹاپ ٹین میں پہنچے، جس میں نمبر 1 ہٹ، "محبت کی کہانی" بھی شامل ہے۔  

2010ء میں، علی نے ایک گلوکار ہ کی حیثیت سے "کوئین آف کلبس تریی" کے عنوان سے ریمکس البم سیریز جاری کی۔ نادیہ نے 2011ء میں اسٹارکلرز اور الیکس کینجی کے ساتھ مل کر سنگل "پریشر" جاری کیا ، جو کلب اور میلے کا ترانہ بن گیا اور اسے بین الاقوامی ڈانس میوزک ایوارڈ ملا۔ 2012ء میں، انھوں نے بی ٹی اور آرٹی کے ساتھ سنگل "مسٹ بی دی لو" میں تعاون کیا۔ انھوں نے 2017ء میں سلطان + شیپارڈ کے ساتھ مل کر "قریب قریب گھر" کا گانا جاری کیا، جو بل بورڈ ڈانس / مکس شو ایئر پلے پر چوتھے نمبر پر پہنچا اور اس نے جونو ایوارڈ نامزدگی بھی حاصل کی   2018ء میں، اس نے HYLLS کے عنوان سے تجرباتی پروجیکٹ کے تحت ایک نئی سمت اور آواز کی شروعات کی ، جس میں وہ الیکٹرانک ڈانس میوزک سے پاپ کی طرف مائل ہوتی نظر آئی۔

موسیقی کا انداز اور اثرات 
نادیہ علی شاید اپنی آواز کی قابلیت کے لیے مشہور ہیں۔ ایم او بی او سے تعلق رکھنے والی ریما کماری جڈیجہ نے ان کے کام کو "خوشگوار انداز اور خلوص سے بھر پور انداز میں بیان کیا ہے، ایمبرس پر دیے گئے گانوں کو میڈونا کے کام اور اسٹیو نکس کی "جدید تشریح" سے تشبیہ دی گئی ہے۔نادیہ علی مشرق اور مغرب کی موسیقی دونوں سے متاثر دکھائی دیتی ہیں جس کا عکس ان کے گانوں میں سنائی دیتا ہے ، جس کا سہرا وہ اپنے مشرقی پس منظر اور کوئینز میں پرورش کو دیتی ہیں۔

حوالہ جات 

اکیسویں صدی کی امریکی گلوکارائیں
اکیسویں صدی کے امریکی گلوکار
امریکی گلوکار-نغمہ نگار
امریکی گیت نگار گلوکارائیں
بقید حیات شخصیات
پاکستانی الیکٹرانک موسیقار
پاکستانی رقص موسیقار
پاکستانی گلوکار-نغمہ نگار
پاکستانی گلوکارائیں
پاکستانی نژاد امریکی شخصیات
ریاستہائے متحدہ کو پاکستانی تارکین وطن
لیبیا میں پاکستانی تارکین وطن
نیو یارک شہر کے گلوکار
ویکی ڈیٹا سے مطابقت رکھنے والی مختصر تفصیل
Short description is different from Wikidata